Тысячы салдат арміі генерала Андэрсана палеглі пры штурме сцен святой мясціны. Братам Тарасевічам удалося цудам застацца жывымі. Прымалі яшчэ ўдзел у вызваленні народаў Еўропы ад нямецка-фашысцкай навалы. Дамоў вяртацца было небяспечна. Уладзіслава Тарасевіча лёс закінуў у амерыканскі горад Чыкага, а Канстанціна — ў англійскі Велінгтон. Толькі ў марах і снах бачылі свой хутар. Так і не давялося прайсціся па родным падворку. На сустрэчу з братамі ў Польшчы Алесь Тарасевіч дазволу не атрымаў, і толькі на фотакартках бачыў родныя твары.